കാലാവസ്ഥാ മാറ്റത്തിലെ യുഎന് റിപ്പോര്ട്ട് സര്ക്കാര് ഗൗരവത്തിലെടുക്കണം : വി.ഡി സതീശന് തിരുവനന്തപുരം : കാലാവസ്ഥാ മാറ്റവുമായി ബന്ധപ്പെട്ട യുഎന് പുറത്തുവിട്ട റിപ്പോര്ട്ട് സര്ക്കാര് കണക്കിലെടുക്കണമെന്ന് പ്രതിപക്ഷ നേതാവ് വി.ഡി സതീശന്. കേരളത്തിനും ഇന്ത്യക്കും മുന്നറിയിപ്പ് നല്കുന്നതാണ് ഇന്റര് ഗവണ്മെന്റല് പാനല് ഓണ് ക്ലൈമറ്റ് ചേഞ്ച് 2021 ലെ റിപ്പോര്ട്ട്. കൃഷിയും മത്സ്യബന്ധനവും തൊഴില് മേഖലകളാക്കിയവര് മുതല് രാഷ്ട്രീയ പ്രവര്ത്തകര് വരെ സമസ്ത മേഖലകളിലും പ്രവര്ത്തിക്കുന്നവര് റിപ്പോര്ട്ട് മനസിലാക്കേണ്ടതുണ്ട്. സര്ക്കാര് ഇക്കാര്യം കണക്കിലെടുത്തേ മതിയാകൂ. മഴ വരുമ്ബോള് ക്യാമ്ബുകള് തുറന്നും കടലില് കല്ലിട്ടും പുഴ കയ്യേറിയും തോന്നുംപടി നിര്മ്മാണ പ്രവര്ത്തനങ്ങള് നടത്തിയും അശാസ്ത്രീയവും പരിസ്ഥിതി വിനാശകരവും ആയി ഇനി മുന്നോട്ട് പോകാനാവില്ലെന്നും പ്രതിപക്ഷനേതാവ് ഫേസ്ബുക്കില് കുറിച്ചു. പ്രതിപക്ഷനേതാവ് വി.ഡി സതീശന് എംഎല്എയുടെ ഫേസ്ബുക്ക് പോസ്റ്റിന്റെ പൂര്ണ്ണരൂപം: കാലാവസ്ഥാമാറ്റം: കേരളത്തിനും ഇന്ത്യക്കും മുന്നറിയിപ്പുമായി യുണൈറ്റഡ് നേഷന്സ് റിപ്പോര്ട്ട്. ഇന്്റെര് ഗവര്മെന്്റല് പാനല് ഓണ് ക്ളൈമറ്റ് ചേഞ്ച് 2021 ലെ റിപ്പോര്ട്ട് ഇന്നലെ പുറത്തുവിട്ടു. കൃഷിയും മത്സ്യബന്ധനവും തൊഴില് മേഖലകളാക്കിയവര് മുതല് രാഷ്ട്രീയ പ്രവര്ത്തകര് വരെ, വിവിധ മേഖലകളില് പ്രവര്ത്തിക്കുന്നവര് എല്ലാം ശ്രദ്ധയോടെ വായിച്ചു പഠിക്കേണ്ടതാണ് ഈ റിപ്പോര്ട്ട്. തിരക്കുകള്ക്കിടയില് ആദ്യ വായന അല്പം ഓട്ടപ്രദക്ഷിണമായി. എങ്കിലും പ്രധാന ചില പോയിന്്റുകള് പങ്കുവെക്കട്ടെ. കാലാവസ്ഥ മുന്പ് ഒരിക്കലും ഇല്ലാത്ത പോലെ മാറുകയാണ് വരും വര്ഷങ്ങളിലും ഇത് തുടരുമെന്ന് റിപ്പോര്ട്ട് പറയുന്നു. ഏഷ്യയെ, ഇന്ത്യയെ സംബന്ധിച്ച് ഏറെ നിര്ണായകമാണ് 195 ഗവര്മെന്്റുകളുടെ പ്രതിനിധികളുടെ കണ്ടെത്തലുകള്. 1. മണ്സൂണിന്്റെ സ്വഭാവം മാറുകയാണ്. മഴ വരുന്ന തീയതി മുതല് തീവ്രത വരെ എല്ലാം മാറി, വരുന്ന 30 വര്ഷം ഈ മാറ്റങ്ങള് കൂടുതല് അനുഭവവേദ്യമാകും. 2. സമുദ്ര ഉപരിതല ഊഷ്മാവ് ഉയരുകയാണ്. ഇത് ചുഴലിക്കാറ്റുകള് അതിതീവ്ര മഴ എന്നിവക്ക് കാരണമാകും. 3. കടല്നിരപ്പ് ഓരോ വര്ഷവും ഉയരും. മുന് കാലങ്ങളിലിത് 100 വര്ഷത്തിലൊരിക്കല് എന്ന രീതിയില് മാത്രം വ്യക്തമാകുന്നതായിരുന്നു. കടല്കയറ്റം, തീരശോഷണം ഇവ കൂടുതല് ശക്തവും സങ്കീര്ണവും ആകും. കേരളം കരുതിയിരുന്നേ മതിയാകൂ. 4. ചൂട് കൂടും, വരള്ച്ചാ മാസങ്ങളും. പ്രത്യേകിച്ച് നഗരപ്രദേശങ്ങളിലെ ചൂട് അസഹ്യമാകും. മാത്രമല്ല ഉത്തരേന്ത്യയില് താപതരംഗങ്ങള് ഹിമാലയത്തിലെ മഞ്ഞുരുകിയുള്ള പ്രളയങ്ങള് ഇവ വര്ധിക്കും. 5. കാലാവസ്ഥ മാറുംതോറും അത് കരയിലെയും കടലിലെയും ജൈവ വൈവിധ്യത്തെ പ്രതികൂലമായി ബാധിക്കും. ഫലമോ, കൃഷി മുതല് മത്സ്യസമ്ബത്ത് വരെ അപകടാവസ്ഥയിലാകും. 6. കാര്ബണ് വാതകങ്ങള് കുറക്കാതെയും അനിയന്ത്രിതവും പ്രകൃതിനാശത്തിന് വഴിവെക്കുന്നതുമായ വികസന പദ്ധതികള് ഉപേക്ഷിക്കാതെയും മറ്റ് വഴിയില്ല. റോഡ് വികസനം മുതല് കൃഷി സീസണ് വരെ എന്തും തീരുമാനിക്കും മുന്പ് കാലാവസ്ഥാമാറ്റം കണക്കിലെടുക്കണം. നാലായിരം പേജോളം വലിപ്പമുള്ള ബൃഹത്തായ ഈ റിപ്പോര്ട്ട് സര്ക്കാര് കണക്കിലെടുത്തേ മതിയാകൂ. പരിസ്ഥിതി, വനം, ആസൂത്രണം, ജലവിഭവം, വൈദ്യുതി, ഫിഷറീസ്, ദുരന്തനിവരണം, കാലാവസ്ഥാ വ്യതിയാനം, കൃഷി, നഗര വികസനം, പൊതുമരാമത്ത്, റവന്യൂ, ശാസ്ത്രസാങ്കേതികം തുടങ്ങിയ സുപ്രധാന വകുപ്പുകളുടെ ഏകോപന സമിതി ഈ റിപ്പോര്ട്ട് പരിഗണിക്കണം. കൂടാതെ നിയമസഭാ പരിസ്ഥിതി സമിതിയും ഇത് കണക്കിലെടുക്കണം. ഈ റിപ്പോര്ട്ട് മുന്നോട്ട് വെക്കുന്ന അതീവ പ്രാധാന്യമുള്ള കാര്യങ്ങളെ കൂടി അടിസ്ഥാനമാക്കിയാവണം ഭാവി കേരളത്തിനായുള്ള ഏത് പ്രവര്ത്തനവും പദ്ധതിയും. അല്ലാതെ മഴ വരുമ്ബോള് ക്യാമ്ബുകള് തുറന്നും കടലില് കല്ലിട്ടും പുഴ കൈയ്യേറിയും തോന്നുംപടി നിര്മ്മാണ പ്രവര്ത്തനങ്ങള് നടത്തിയും അശാസ്ത്രീയവും പരിസ്ഥിതി വിനാശകരവും ആയി നമുക്കിനി മുന്നോട്ട് പോകാനാവില്ല. നമ്മള് ശാസ്ത്ര, പരിസ്ഥിതി ബോധമുള്ള ഒരു ജനതയായേ മതിയാവൂ. ഇതി ഒരു ചുവടും പിഴക്കാതെയാവണം കേരളം കാലാവസ്ഥാ വ്യതിയാനത്തെ നേരിടേണ്ടത്, പ്രതിരോധം തീര്ക്കേണ്ടത്.